Tanfalit s timawit d yiwet n tezmert n teywalt, yessefk ad tesɛu kra n tulmisisn akken ad teddu akked tegnatin n teywalt yemgaraden. Aya yesɛa assaɣ ɣer yeswiren n tutlayt (taseddast, tasnilest, timsislit d tesnamka). Deg tenfalit s timawit yettili-d useqdec n yiḥulfan d tektiwin akked tɣessa (asissen n tektiwin, asentel d yiswi-is, azerrer s yisumar d yimedyaten ikmamen). Tineggura-a yettili-d useqdec-nsent s-ɣur inelmaden deg lawan n ufares-nsen s timawit Md: mi ara d-ifares aḍris n tmedyazt (ad d-iɣer asefru); yessefk ad yesseqdec aṭas n yiḥulfan acku dayen i d-yettefɣen seg wul, ad yesseqdec awalen icebḥen; ama d tameɣrut ama d anya, iwakken ad as-yefk aẓawan s wacu ara yezzuzen win yesmeḥsisen, daɣen ad as-yernu ccbaḥa.